En verano de 1995 a guerra cambió de tot. Os crovates heban recuperau Krajina y os bosniacos de Bihać ya no yeran rodeyaus de serbos y podioron abanzar enta l'este. Un nuevo atentau en Sarajevo estió enchaquia pa que a Otan bombardeyase as posicions serbas arredol de Sarajevo. Os crovates de Bosnia central abanzaban por a meseta de Kupres y recuperoron Jajce. Os bosniacos de Bosnia central tamién abanzoron enta l'ueste y ocuporon enclaus serbos que i heba en a mesma Bosnia central. Os serbos d'a redolada de Banja Luka reaccionoron con més expulsions y mortaleras.